Used 2006 Jeep Commander in Cedar Springs
Stock Number SC469
Location 195 N Main St NE, Cedar Springs, MI 49319 Baba Daniel: Ma, kêrel hoor moontlik eers later hul lot | Maroela Media
Die 29-jarige vrou en haar voormalige kêrel Maandag in die hof. (Foto: Mia Spies/Twitter)
Die 29-jarige vrou en haar voormalige kêrel wat skuldig bevind is op aanklagte wat verband hou met die dood van die driejarige Daniel van Johannesburg, sal moontlik nié vandeesweek gevonnis word soos aanvanklik verwag is nie.
Die twee het Maandag in die Suid-Gautengse hooggeregshof in Johannesburg verskyn waar die vonnisoplegging in die sogenaamde “Baba Daniel-moordsaak” na verwagting sou begin.
Volgens eNuus is die vonnisoplegging egter deur die loop van die oggend uitgestel aangesien die kêrel se regsverteenwoordiger siek is. Die vonnisverrigtinge sal Dinsdag weer hervat word.
“Dit beteken dat hulle moontlik eers volgende week hul lot sal hoor,” het eNuus verduidelik.
Maroela Media het vroeër berig die vrou, wie se naam nie genoem mag word nie om die identiteit van haar ander drie kinders te beskerm, is in Desember skuldig bevind op twee aanklagte van kinderverwaarlosing. Haar eks (36) is skuldig bevind aan die moord op Daniel in Junie 2016 en kindermishandeling.
Die man, wat nie Daniel se biologiese pa is nie, het vroeër aangevoer Daniel het in ŉ bad warm water geval en hoewel dit aanvanklik gelyk het asof hy “oukei” was, het hy die volgende dag gesterf.
Daniel is nooit hospitaal toe geneem om vir die brandwonde behandel te word nie, maar is verskeie kere vantevore in die hospitaal opgeneem.
Daniel is dood by sy huis aangetref nadat hy erg aangerand en met kookwater gebrand is. Hy het gebreekte bene, erge kneusplekke aan sy arms en gesig, kopbeserings en 60% brandwonde oor sy liggaam gehad. ŉ Forensiese patoloog het tydens die verhoor getuig die seuntjie het dié beserings opgedoen terwyl hy geleef het.
Regter Collin Matshitse het Maandag dié weergawe verwerp dat Daniel dood is nadat hy in ŉ bad geval en sy kop gestamp het, het eNuus berig.
Albei bly in aanhouding.
Sou ook siek voel as ek sulke mense verteenwoordig .
Hoe kan ouers so wreed teenoor hulle weerlose kinders wees. Mens kan hulle ook nie ouers noem nie. In my oë verdien hulle die doodstraf!
Hierdie mense moet uit samelewing verwyder word. SLEG verby!!
Gooi daai sleutels van die selle van die gevoellose gewetenlose “goed” (jy kan nie iemand wat so iets aan ‘n onskuldige kind doen ‘ n mens noem nie) weg….
Vanmore kyk ek n video van n muis wat n 2 meter lange slang aanvat omdat die slang sy baba het. Hyt al agter hom aangehardloop en die slang se stert en lyf gebyt, en toe laat los hy die baba. Moral of the story. Die muis is n beter ma as die opdrifsels wat hulself ouers noem.